google/wiki40b huggingface dataset:
Mazo de la Roche

Bakgrunn

Mazo de la Roche var eneste barn av selgeren William Roche og Alberta (Lundy) Roche. Hun hadde en ensom oppvekst og familien flyttet ofte. Hun fant tilfukt i bøkene, og utviklet sin egen fantasiverden kalt «The Play», som hun utviklet med personer og hendelser. Hun var bare ni da hun skrev sin første novelle. 
Da hun var syv år gammel adopterte foreldrene hennes yngre kusine Caroline Clement, som hadde mistet foreldrene. Hun lot seg trekke inn i Mazos fantasiverdenen, og ble etterhvert hennes livspartner. Paret levde et tilbaketrukket liv. I 1931 adopterte Roche/Clement to barn. Et søskenpar som hadde blitt foreldreløse, barnas foreldre hadde vært enner av Roche og Clement. 
En av familiens bosteder i Mazos barndom var i nærheten av en større gård, drevet som hobbybruk av en rikmann. Det var utfra dette stedet at hun begynte å utvikle historiene som ble til Jalna-serien. Herregården Benares Historic House i Clarkson, Ontario regnes for å være dette stedet, og stedet forvaltes nå av Ontario Museum Association. En park i nærheten har fått navnet Whiteoaks, hentet fra serien.
de la Roches hjem i 3590 Bayview Avenue i Toronto ble i 1975 kjøpt av The Zoroastrian Society of Ontario, som bruker huset som forsamlingshus.
Et tilbakevendende spørsmål er uttalen av navnet. Det skal uttales may'zo og rosh.

Forfatterskap

Hennes første fortelling ble publisert i Munsey's Magazine i 1902, men skriving som karriere begynte hun med første etter farens død. Hennes to første romaner Possession (1923) og Delight (1926), var romantiske fortellinger som gjorde lite inntrykk på kritikerne og bokkjøperne. 
Den tredje romanen hun skrev, var Jalna. Den sendte hun inn til tidsskriftet Atlantic Monthly i USA, hvor hun vant en pris på $10 000 for den. Seieren i romankonkurransen og den påfølgende utgivelsen gav forfatteren – som da var 48 år gammel – både ære, berømmelse og inntekter. Serien ble en suksess, og hun skrev etterhvert 16 bøker i Jalna-serien, eller Whiteoak-krønikene. Serien skildrer Whiteoak-familiens liv gjennom 100 år, fra 1854 til 1954. Romanene ble ikke skrevet i kronologisk orden, og hver av dem kan leses som en selvstendig fortelling. 
Enkelte kritikere har påpekt likheter mellom Roches egen familiehistorie, og Whiteoak-familiens opp- og nedgang. Det antydes også at Finch i Finch's Fortune har flere likhetstrekk med forfatteren. 
Serien har solgt i mer enn 11 millioner eksemplarer gjennom utgaver på en lang rekke språk. Serien er filmatisert 2 ganger.
Aegus (s.str.) exilis

Utseende

En middelsstor ( millimeter), avlang, noe flat, svart hjortebille. Hannen har stort, bredt hode og store, sigdformede kjever som oftest har to tenner på innersiden, én innoverrettet ved roten og en skrått oppover- og innoverrettet litt lenger ute. Som vanlig hos hjortebiller viser hanner av denne arten allometri, slik at store hanner har forholdsvis betydelig større hode og kjever. Hannens hode er matt, tett og kraftig punktert. Pannen er bredt og grunt, U-formet innbuktet foran, med en brunoransje hårdusk på hver side av innbuktningen. Hodet er ikke utvidet bak fasettøynene, tinningene ganske korte. Pronotum er avrundet rektangulært, bredere enn langt, tett og kraftig punktert. Dekkvingene er jevnbrede med fine, skarpe punktstriper, blanke, kraftig punkterte ved roten og langs ytterkanten. Beina er svarte. Hunnen er mindre enn hannen uten forstørret hode og kjever, kroppen er tett og kraftig punktert og nokså blank.

Levevis

Som de fleste andre hjortebiller lever larvene i morken, død ved.

Utbredelse

Arten er utbredt på Borneo.
What Would Jesus Do?

What Would Jesus Do? (WWJD?) er en frase som ble mye brukt blant kristne i USA på 1990-tallet. Det er (var) et motto som minnet mange tusen kristne på deres tro og på at Jesus er et eksempel man kan følge i dagliglivet, prøve å se ting og gjøre slik Jesus hadde sett ting og gjort. Uttrykket kom fra boka I hans fotspor av Charles M. Sheldon
På norsk kan vi oversette uttrykket til Hva ville Jesus gjort? eller Hva hadde Jesus gjort?.
Initialene brukes også som en forkortelse for Walk With Jesus Daily (Gå med Jesus daglig). Det er i dag populært med fargede armbånd med påskriften WWJD, som kan stå for både What Would Jesus Do? og Walk With Jesus Daily. Førstnevnte betydning kan av og til ha et spørsmålstegn etter seg.
Lagtingsvalget på Færøyene 1966

Lagtingsvalget på Færøyene 1966 ble avholdt 8. november 1966.
Antallet representanter endres fra 29 til 26.
Luptsje-Savino

Luptsje-Savino (russisk: Лупче-Савино) er en elv sør på Kolahalvøya i Murmansk oblast, Russland. Elva er 22 kilometer lang, og har et nedbørfelt på 146 km².
Luptsje-Savino springer ut fra Bolsjoje Savino, og munner ut i Kandalaksjabukta i Kvitsjøen.
Kpongdemningen

Kpongdemningen  er en demning ved elva Volta i Ghana, og gir vann til et vannkraftverk. Kpong kraftverk har en installert kapasitet på 140 MW. I samme vassdraget, 40 km lengre oppe, ligger Akosombodemningen med installert 1020 MW effekt.
Burvattnet

Burvattnet (sørsamisk: Buvriejaevrie) er en innsjø i Åre kommune og Krokom kommune vest i Jämtland, Sverige. Innsjøen består av Stora Burvattnet og Lilla Burvattnet, som ligger nord for Oldfjällen, mellom Njaarke sameby og Joevevaerie sameby. Burvattnet dreneres via Långan til Indalsälven.
Innsjøen er regulert av Indalsälvens Vattenregleringsföretag. Burvattnets overflateareal varierer fra 9,6 til 12,9 km², og dybden kan variere med inntil sju meter. Lilla Burvattnet ligger 559,7 meter over havet, Stora Burvattnet 560 meter over havet. Innsjøens maksimale dybde er 139 meter.
Sørpollen

Sørpollen (også kalt Storpollen) er en liten fjord i Sildegapet langs grensen mellom Vågsøy og Selje kommune i Sogn og Fjordane. Fjorden strekker seg 5,5 kilometer sørover men er bare 500-600 meter bred. Fjorden har innløp mellom Osmundvåg i vest og Gangeskarneset, like ved Flatraket, i øst.
Riksvei 618 går langs østsiden av fjorden.
Kongeferder i Norge

Kongeferder i Norge er en oversikt over reiser i Norge som monarker eller kommende monarker har foretatt i sitt kongerike.
De tidligste norske kongene hadde ikke fast bosted, men reiste mellom ulike landsdeler etter veitslesystemet. Hyllingseremoniene var også en viktig foranledning til kongelige reiser.
Før dansketiden hendte det også at regentene var på erobringstokt, for å underkue nye landsdeler eller slå ned opprør i befolkningen, og disse er ikke tatt med.
Fairchild C-119 Flying Boxcar

Historie

C-119 gjorde sin første flytur i november 1947, og da produksjonen opphørte i 1955 åvar det blitt produsert mer enn 1 100 eksemplarer av C-119. Flyets evne til transport av last og uvanlige design hadde gitt det kallenavnet «Flying Boxcar» (flygende godsvogn).
Flyet ble brukt i utstrakt grad under Koreakrigen til å transportere soldater og utstyr, og igjen under Vietnamkrigen. 
Under det amerikanske våpenprogrammet er C-119 blitt levert til flyvåpen i bl.a. ÅBelgia, Brasil, Etiopia, India, Italia,  Kina, og Sør-Vietnam.

I Luftforsvaret

Luftforsvaret hadde i perioden 1956 – 1969 åtte C-119G som var plassert ved 335 skvadron. Disse hadde først vært i bruk i det belgiske flyvåpen.  Da de ble faset ut til fordel for Hercules, hadde de logget over 37 000 flytimer i norsk tjeneste.

Sivilt etterbruk

I de senere år er en del C-119 blitt brukt som brannslukningsfly, og enkelte dukker fra tid til annen opp på flystevner.
Taylor County (Iowa)

Navn

Fylket er oppkalt etter Zachary Taylor.
James Ensor

Ettermæle

I oktober 2016 åpnet The Royal Academy of Art i London en utstilling med verker av Ensor. Utstillingen bar tittelen Intrigue: James Ensor by Luc Tuymans. Den var oppkalt etter et av Ensors hovedverker, maleriet Intrigue fra 1890.
Hole In the Wall

Hole In the Wall (HITW) var et norsk countryrockeband fra Bergen, startet i 1971, av Erik Møll og Rune Walle. I et historisk perspektiv kan Hole In the Wall plasseres blant pionerene innen roots-basert musikk i Norge. Gruppen eksisterte i tre forskjellige tidsepoker, med forskjellige besetninger. Navnet på gruppa har referanse til en gjeng lovløse i den amerikanske ville vesten, som igjen hadde tatt sitt navn fra et fjerntliggende fjellovergang kalt for Hole-in-the-Wall i fjellene i Johnson County i Wyoming hvor de lovløse hadde sitt skjulested.
Vestfold Golfklubb

Vestfold Golfklubb er en norsk golfklubb, grunnlagt i 1958.
Golfklubben ligger på Vear, i Sandefjord kommune.
Banen fikk 18 hull i 1976, og har blitt bygd om en rekke ganger siden, sist i 2002.
Den nye 18-hulls banen regnes som en av landets beste golfbaner. Den ble tegnet av Fred Smith og Jeremy Turner, og er en skogs-/parkbane. I 2008 åpnet også den nye 9-hulls banen.
I tillegg til banene har klubben proshop, kafé og driving range.
Klubben arrangerte i 2004 en turnering på den europeiske Challenge-touren.
Fornasinius klingbeili

Utseende

En stor (ca. 35-67 millimeter), svært kraftig, blankt svart gullbasse. Hannen har et langt, T-formet horn i pannen og kraftige pigger på siden av hodet.

Levevis

Som vanlig for Cetoniinae lever larvene i jorden. I motsetning til mange andre gullbasser er disse artene tilsynelatende meget vanskelige å avle opp i fangenskap. Dette kan være fordi billene er svært aggressive og gjerne dreper og eter hverandre. De voksne billene eter gjerne råtnende frukt, og graver ned det de ikke klarer å ete med én gang. Muligens er larvene avhengige av frukt som foreldrene har gravd ned, for å  overleve.

Utbredelse

Arten er kjent fra Togo.
Rub al Khali

Rub' al Khali (arabisk: الربع الخالي, ar-Rubʿ al-Ḫālī), arabisk for den tomme fjerdedel, er en av de største sandørkener i verden, og omfatter store deler av den sørligste delen av Den arabiske halvøy, herunder det sørlige Saudi-Arabia og områder av Oman, De forente arabiske emirater og Jemen; ørkenen ligger sørøst i Den arabiske ørken.
Ørkenen er den største sammenhengende sandørkenen i verden.

Geografi

Rub' al Khali dekker rundt 650 000 km² (beliggende mellom 44°30′–56°30′Ø og 16°30′–23°00′N), et område større enn Nederland, Belgia og Frankrike til sammen. Det er et av de mest ugjestmilde steder på jorden, og fullstendig ubeboelig.
Ørkenen har økt i størrelse opp gjennom historien.  Før forørkningen gjorde karavanerutene som førte over Rub' al Khali så vanskelige, så krysset karavaner med røkelse strekninger som nå er praktisk talt upasserbar ødemark, frem til rundt år 300. Den tapte byen Iram (eller Ubar), for eksempel, var avhengig av denne handelen. I nyere tid var stammefolk å finne i enkelte deler av ørkenen, med den største befolkningen i Najran-regionen. Noen få veier gikk fra disse bosetningene til vannressurs- og oljeproduksjonssentre.
Geologisk er Rub' al Khali et av de mest oljerike stedene i verden; enorme oljereserver er oppdaget under sandhaugene. Sjejbafeltet, som ligger midt i ørkenen, er en av de største produsentene av arabisk lettolje. Ghawarfeltet, verdens største oljefelt, strekker seg også sørover mot de nordligste delene av sandørkenen.

Utforskning

Rub' al Khali, som er 1000 kilometer lang og 500 kilometer bred, var uutforsket inntil relativt nylig. Selv beduiner beveger seg bare rundt kanten av ørkenen. Likevel finnes det turselskaper som tilbyr GPS-utstyrte ekskursjoner inn i ørkenen. De første dokumenterte reisene av folk fra Vesten var de som ble foretatt av Bertram Thomas i 1931 og St. John Philby i 1932. Mellom 1946 og 1950 krysset Wilfred Thesiger området flere ganger og kartla store deler av Rub' al Khali og fjellene i Oman.

Klima og Vegetasjon

Med sommertemperaturer opp mot 55 °C midt på dagen, og sanddyner høyere enn Eiffeltårnet – over 330 meter – så er denne ørkenen kanskje det mest avskrekkende naturmiljøet på jorden. Men her, som overalt ellers, finnes også liv.  Edderkopper, gnagere og planteliv finnes over hele Rub' al Khali. Som økoregion regnes den inn under Den arabiske ørken.
Et vitenskapelig team bestående av 89 miljøforskere, geologer og andre vitenskapsfolk fra Saudi-Arabia og eksperter fra utlandet, startet 25. februar 2006 en større undersøkesle i Rub' al Khali. Diverse typer fossiliserte skapninger og meteorstein ble funnet blant de solsvidde sanddynene. Ekspedisjonen førte også til oppdagelsen av 31 nye plantearter og plantevarianter, samt 24 fuglearter som holder til i ørkenen. Dette fascinerte forskerne, med hensyn til hvordan de kunne overleve under de barske forholdene i Rub al Khali. Disse funnene gjorde at geologene ga området tilnavnet Rub al-Ghali, eller den verdifulle fjerdedel.
Alles auf Zucker

Handling

Den arbeidsløse sportsreporteren «Zucker» håper på en arv fra hans mor, som er nylig død, som kan løse hans finansielle problemer. Men i testamentet har moren bestemt at «Zucker» må forsone seg med sin ortodokse bror, som han er blitt uvenn med og ikke har sett på flere år. Hvis ikke får han ingen arv. For «Zucker» spiller den jødiske tro ingen rolle i hans liv. På godt og vondt må brødrene med så forskjellig livsstil møte hverandre.
Filmen står innenfor den tysk-jødiske lystspilltradisjonen.
En amerikansk tragedie

En amerikansk tragedie («An American Tragedy») er en roman av den amerikanske forfatteren Theodore Dreiser. Det er hans mest kjente verk og kom ut i 1925. 
Romanen  skildrer 1920-tallets samfunn og de sosiale problemer som er knyttet til dette. I denne romanen finner vi en del naturalistiske trekk, bl.a. tragisk slutt og beskrivelse av det fattige miljøet. Romanen dreier seg rundt antihelten Clyde Griffiths; tittelen viser tilbake til en historisk hendelse, mordet på Grace Brown i 1906.
An American Tragedy ble omarbeidet til skuespill første gang i 1926, filmatisert i 1931, og igjen i 1951, A Place in the Sun («En plass i solen») og vant seks oscarstatuetter.
NGC 454

NGC 454 er et par vekselvirkende galakser som ligger rundt 164 millioner lysår unna jorden i stjernebildet Føniks. Paret er sammensatt av en rød elliptisk galakse og en irregulær og gassrik blå galakse. Begge galaksene er sterkt misformet på grunn av den gravitasjonelle påvirkningen de har på hverandre.
Viktor Fischer

Landslaget

Han har spilt kamper for både ungdoms- og seniorlandslaget til Danmark.
Han ble tatt ut i Danmarks tropp til VM i fotball 2018 i Russland.
Crazy Canucks

«The Crazy Canucks» (norsk: de gale kanadierne) var en gruppe kanadiske alpinister som preget utforrennene i verdenscupen fra midten av 1970-tallet.
«Crazy Canucks» bestod av Todd Brooker, Jim Hunter, Dave Irwin, Ken Read, Dave Murray og Steve Podborski. De kom som et friskt pust inn i den Europa-dominerte verdenscupen, og vakte snart oppsikt ved sin fryktløse kjørestil.
Til tross for gjentatte spektakulære fall havnet ofte medlemmene av «Crazy Canucks» på seierspallen. I desember 1975 ble Ken Read den første nordamerikaneren som vant et verdenscuprenn i utfor. Totalt sørget sekstetten for 17 verdenscupseire i utfor.
Jacob De la Gardie

Bakgrunn

Moren døde i barsel da sønnen Jacob ble født, som foreldrenes tredje barn. Faren Pontus De la Gardie druknet i 1585 i nærheten av Narva.
De la Gardie ble gift 24. juni 1618 med Ebba Brahe, og paret bosatte seg i Västmanland. Paret fikk tilsammen 14 barn.

Offiser

Hans første krigserfaring var da han som en følge av Livlandskrigen deltok mot slutten av 1600 i ledelsen av den svenske beleiringen av festningen i Wolmar. Den svenske styrken holdt ut i tre måneder, men endte til slutt fire år i polsk fangenskap.
Han ble oberst allerede i 1601 og etter løslatelsen fra det polske fangenskapet tjenestegjorde han i årene 1606 til 1608 under Maurits av Nassau under opprører i Nederland, og De la Gardie tilegnet seg den militære, strategiske tenkningen fra ham, som han hadde suksess med senere.
Da han vendte tilbake til Sverige ble han generalløytnant.
Jakob De la Gardie hadde særlig en viktig rolle i  Den ingermanlandske krigen, hvor han blant annet 23. juni 1610 inntok Moskva.
Han var Sveriges yngste feltmarskalk da han ble utnevnt til dette 26 år gammel.
I 1613 ble han utnevnt til riksråd og i 1621 var han generalguvernør over Livland. I 1623 ble han riksmarsk og leder for krigskollegiet, noe som i realiteten gjorde ham til øverstkommanderende for de svenske militære styrkene. I 1633 ble han medlem av dronning Christinas formynderregjering.
Han ble adlet til greve i 1615 og han bygde slottene Makalös og Ulriksdal. Hans hustru grunnla byen Jakobstad i Finland, som ble oppkalt etter ham.
Kursiv

Kursiv skrift er skrift som er skråstilt, i motsetning til vertikalt rettstilt skrift (normal). Denne skrifttypen er influert av håndskrift, og brukes tidvis for å etterligne dette.
Kursiv skrift brukes oftest for å understreke viktige ord eller poeng, eller av andre grunner atskille en del av en tekst fra de øvrige delene.
Hvis man i et helt avsnitt som står i kursiv nevner et ord som i vanlig tekst skulle stått i kursiv, skal ordet skrives som normal skrift. Med andre ord: Hvis man skriver i kursiv, og trenger å «ytterligere» kursivere, skriver man ganske enkelt ordet med normal skrift.
Alex McAuley

Idrettskarriere

I De internasjonale øylekene 2017 vant han golf individuelt, ett slag foran sin lagkamerat Tom Harris, som igjen var et slag foran Colin Daly fra Gotland. I tillegg vant Isle of Man lagkonkurransen for menn.
Bath Rugby

Historie

Bath Football Club, som den het ved oppstarten, er en av de eldste sportsklubbene som fortsatt eksisterer. Den ble stiftet i 1865 av medlemmene i Lansdown Cricket Club (stiftet i 1825) i Bath for å ha noe å gjøre om vinteren. Deres hjemmebane var opprinnelig North Parade og de spilte på fire forskjellige baner utover 1800-tallet før de fikk leie et område ved Pulteney Meadow. Det er dette området hvor deres stadion Rec er i dag. De første kampene spilte de mot lokale motstandere som blant annet Gloucester Rugby og klubber fra Bristol. Rundt 1890 spilte de også kamper mot lag fra Wales. Deres første kamp mot et ikke-britisk lag var i 1907 da Racing Club de Bordelais tok turen fra Frankrike for å spille på Rec. Bath Rugby sine første kamper utenlands kom i 1954 da de spilte mot tre franske lag; St. Claude, Givors og Tour de Pin.
Ligaen i England ble profesjonell i 1997, men allerede i 1978 begynte Bath under trener Jack Rowell å ligne på en profesjonell klubb. Tidligere hadde klubben bare hentet spillere fra byen Bath, men Rowell hentet inn spillere fra områdene rundt. Dette gav dem et forsprang på andre klubber da konkurranser ble formalisert utover 1980-tallet og Bath Rugby dominerte både cup og serie helt fram til 1997 da andre klubber hadde igjen forspranget deres.
I 1984 vant de sin første cup-triumf i Anglo-Welsh Cup og gjentok dette fire år på rad fram til 1987. De vant den ytterligere 6 ganger mellom 1989 og 1996.
Premiership Rugby startet opp i 1987 og Bath var det dominerende laget fra oppstarten av ligaen. De vant hele sju mesterskap på de 10 første sesongene.
Trener Jack Powell forlot klubben i 1995 for å ta over England. Bath slet da sporten ble profesjonalisert i England, både på og utenfor banen. Det var store utskiftninger i spillere og trenere, men klubben klarte likevel å bli den første britiske klubben som vant Heineken Cup i 1997-98 da de slo franske Brive 19-18 i finalen. Resultatene utover 2000-tallet var varierende i serie og cuper, men i 2008 vant de sin neste trofé da de beseiret Worcester Warriors i European Challenge Cup etter å ha tapt finalen i 2003 og 2007.
Tonkin-episoden

Tonkin-episoden betegner to påståtte angrep foretatt av Nord-Vietnams flåte mot to destroyere fra USAs flåte, USS «Maddox» og USS «Turner Joy». Angrepene skal ha funnet sted den 2. august og 4. august 1964 i Tonkinbukten.
Resultatet av episoden var at USAs kongress godkjente den sydøstasiatiske resolusjonen, bedre kjent som Tonkin-resolusjonen, som ga president Lyndon B. Johnson tillatelse til å assistere ethvert sørøstasiatisk land hvis regjering ble ansett for å være truet av «kommunistisk aggresjon». Resolusjonen tjente som Johnsons lovgrunnlag for å eskalere USAs engasjement i Vietnamkrigen.
Senere undersøkelser, offentliggjort i en rapport som ble utgitt i 2005 av National Security Agency, indikerer at det siste av angrepene sannsynligvis ikke fant sted. Rapporten forsøkte også å motbevise en påstand om at medlemmer av president Lyndon B. Johnsons regjering bevisst hadde løyet om hendelsen. Robert McNamara har siden blant annet i filmen The Fog of War innrømmet at det andre angrepet ikke fant sted.
Hypermerina kasyi

Utseende

En middelsstor, bredvinget, rødbrun påfuglspinner med øyeflekker på bakvingene. Arten kan minne om mange arter i slekten Automeris. Forvingen er en anelse tilspisset, med en lys skråstrek fra midt på bakkanten til vingespissen, og en oval, lys flekk i midten. Bakvingen er rød i den indre delen og har en middelsstor, gulringet, svart øyeflekk med liten, lys kjerne.

Utbredelse

Arten er utbredt i Ecuador, Peru og Bolivia.
McAllen (Texas)

Historie

John McAllen grunnla i 1904 på dette sted byen West McAllen. I 1905 ble det etablert forbindelse med St. Louis Brownsville & Mexico Railroad. I 1907 ble byen East McAllen grunnlagt. Byene ble sammenslått i 1910, og da tilkom det flere forretninger, kirker og boliger. Dessuten fikk man da en egen avis.
I 1920 hadde byen over 5300 innbyggere. Byen vokste, og hadde i 1960 32.728 innbyggere. I 1960-årene avtok veksten. Det ble bygd et nytt rådhus, biblioteket ble utbygd og et buseums åpnet. Fra 1970 til 1980 fordoblet folketallet  seg til 66.281 innbyggere. I 1976 ble La Plaza Mall åpnet som den største shopping mall i metropolregionen McAllen-Edinburg-Mission.
Nyala (Sudan)

Nyala er en by i det vestlige Sudan, med et innbyggertall (per 2007) på cirka 565.000. Byen ligger i den uropregede Darfur-provinsen.
Langsua nasjonalpark

Omfang og bufferområder

Nasjonalparken ligger i Øystre Slidre, Nord-Aurdal, Nordre Land, Gausdal, Sør-Fron og Nord-Fron kommuner, Oppland. Parken grenser opp til følgende verneområder som ble opprettet samtidig: Haldorbu landskapsvernområde, Storlægeret landskapsvernområde, Dokkfaret landskapsvernområde, Espedalen landskapsvernområde, Kjølaåne naturreservat, Røssjøen naturreservat, Skardberga naturreservat, Oppsjømyra naturreservat og Hersjømyrin naturreservat. I tillegg grenser parken til Hynna naturreservat, som var opprettet tidligere, men som ble utvidet i 2011.
Parken er en utvidelse av Ormtjernkampen nasjonalpark fra 1968, som var Norges minste nasjonalpark. En utvidelse hadde vært utredet fra 2005 av, under navnet «Ormtjernkampen – Skaget», omfattende inntil 1365 km². I planprosessen falt Etnedal kommune utenfor nasjonalparken.

Naturforhold

Området er internasjonalt viktig for planten skjeggklokke, og den sjeldne planten finnmarksstarr har hovedutbredelsen sin i Norge i Langsua. Parken er også hjem for rødlistede fuglearter som myrhauk, fjellmyrløper og dobbeltbekkasin. Alle de fire store rovpattedyrene besøker området, men bare gaupe har fast tilhold.

Forvaltning og bruk av området

Det finnes både setre og tamreindrift i området. Den norske turistforening har sju hytter i nasjonalparken, den største av dem er Liomseter turisthytte.
Alf Lande

Biografi

Han er sønn av Krf-politikeren Ingri Lidén Lande og bror til Anne Kari Lande Hasle, tidligere departementsråd i Helse- og omsorgsdepartementet. 
Lande er utdannet cand.mag. med fagkretsen Statsvitenskap og Sosiologi mellomfag og Offentlig Rett. Han var også leder av Studenttinget ved Universitetet i Oslo fra 1979 til 1980. 
Lande har vært den sentrale pådriveren for å få digitalisert radiomediet - og derav slukkingen av det nasjonale FM-nettet i Norge.  
Han ledet det første kontor for Eksternt Finansiert Virksomhet ved Universitetet i Oslo fra 1982 til 1983. Han har senere vært adm. dir i Viking Film AS (1987–89), Radio Nettverk AS (1989–91), Radio 1 Norge AS (1994–96) og senere Landeandcompany AS. Han var direktør i stab med ansvar for forretningsutvikling i Norsk Aller fra 1991-1996 og arbeidet som storkundeansvarlig i Geelmuyden.Kiese fra 1996-2000. Lande og hans partner Hareide solgte i 2008 LAC AS til Teleplan. Lande og Hareide kjøpte 1. mai 2010 tilbake selskapet LAC, ga det denne gangen navnet LAC 2.0  og Medianordix som driver nettverket New Media Network.